b'\n_START_ARTICLE_\nDocumentaci\xc3\xb3\n_START_PARAGRAPH_\nEn sentit restringit, la documentaci\xc3\xb3 com a ci\xc3\xa8ncia documental es podria definir (a grans trets) com la ci\xc3\xa8ncia del processament de la informaci\xc3\xb3. Integradora i globalitzadora, es tracta d\'una ci\xc3\xa8ncia enriquidora i generalista, d\'\xc3\xa0mbit multidisciplinari o interdisciplinari. Les ci\xc3\xa8ncies de la documentaci\xc3\xb3 engloben, segons la majoria dels autors, la biblioteconomia, l\'arxiv\xc3\xadstica, la documentaci\xc3\xb3 i la museologia._NEWLINE_Mancant un consens, hi ha diversos autors, com Juan Ros Garc\xc3\xada o Jos\xc3\xa9 L\xc3\xb3pez Yepes, que la consideren una ci\xc3\xa8ncia (documental), alhora que una disciplina, no nom\xc3\xa9s una t\xc3\xa8cnica. Tamb\xc3\xa9 poden considerar-se, en sentit general, les ci\xc3\xa8ncies de la documentaci\xc3\xb3 i la documentaci\xc3\xb3 com a sin\xc3\xb2nims, si el context no pertorba la intenci\xc3\xb3 de l\'emissor, \xc3\xa9s a dir, si no es distorsiona el missatge de l\'interlocutor perqu\xc3\xa8 no es d\xc3\xb3na ambig\xc3\xbcitat sem\xc3\xa0ntica.\n_START_SECTION_\nHist\xc3\xb2ria\n_START_PARAGRAPH_\nCada ci\xc3\xa8ncia documental t\xc3\xa9 una llarga hist\xc3\xb2ria, per\xc3\xb2 la m\xc3\xa9s antiga \xc3\xa9s sens dubte l\'arxiv\xc3\xadstica. Segons el pa\xc3\xads, es tracta d\'uns estudis universitaris amb titulaci\xc3\xb3 superior (existent en dos cicles abans de la Converg\xc3\xa8ncia Europea, per exemple al Jap\xc3\xb3) amb un nom o un altre, per\xc3\xb2 que tamb\xc3\xa9 s\'imparteix en centres d\'ensenyament privats des de fa anys. Abans la carrera professional es denominava "Biblioteconomia i Documentaci\xc3\xb3" i ara el seu nom \xc3\xa9s "Informaci\xc3\xb3 i Documentaci\xc3\xb3"._NEWLINE_La disciplina de la Ci\xc3\xa8ncia de documentaci\xc3\xb3, que marca els primers fonaments te\xc3\xb2rics de la ci\xc3\xa8ncia moderna de la informaci\xc3\xb3, va sorgir en l\'\xc3\xbaltima part del segle XIX a Europa amb la finalitat d\'organitzar la literatura acad\xc3\xa8mica. Molts historiadors de la ci\xc3\xa8ncia d\'informaci\xc3\xb3 citen Paul Otlet i Henri La Fontaine com els pares de la ci\xc3\xa8ncia de la informaci\xc3\xb3 amb la fundaci\xc3\xb3 de l\'Institut Internacional de Bibliografia (IIB) en 1895. Otlet va dissenyar la Classificaci\xc3\xb3 Decimal Universal, basat en el sistema de classificaci\xc3\xb3 decimal de Melvil Dewey i Henri La Fontaine (guanyador del Premi Nobel de la Pau el 1913)._NEWLINE_Una segona generaci\xc3\xb3 de documentalistes europeus va sorgir despr\xc3\xa9s de la Segona Guerra Mundial, sobretot Suzanne Bri\xc3\xabt. El terme "Ci\xc3\xa8ncia de la informaci\xc3\xb3" no \xc3\xa9s utilitzat popularment al m\xc3\xb3n acad\xc3\xa8mic fins a algun moment de l\'\xc3\xbaltima part del segle XX.\n_START_SECTION_\nAlgorisme cient\xc3\xadfic\n_START_PARAGRAPH_\nT\xc3\xa9 a veure amb la gesti\xc3\xb3 del coneixement, que consisteix en utilitzar qualsevol tipus d\'informaci\xc3\xb3 i fer-la productiva o que doni el m\xc3\xa0xim benefici, com si es tract\xc3\xa9s d\'un altre b\xc3\xa9 econ\xc3\xb2mic. Aix\xc3\xad mateix, t\xc3\xa9 a veure amb l\'arquitectura de la informaci\xc3\xb3 o com es construeixen els models per als suports: Internet o enquestes, dades num\xc3\xa8riques, fotografies, mapes, diaris, articles de revistes, etc., \xc3\xa9s a dir, un nombre il\xc2\xb7limitat de suports. Tamb\xc3\xa9 t\xc3\xa9 el model la connotaci\xc3\xb3 d\'un m\xc3\xa8tode cient\xc3\xadfic, mitjan\xc3\xa7ant un algorisme, que valida els resultats de cerca mitjan\xc3\xa7ant la utilitzaci\xc3\xb3 de bases de dades relacionals (taules de dades).\n_START_SECTION_\nBiblioteconomia\n_START_PARAGRAPH_\nEn biblioteconomia \xc3\xa9s la recuperaci\xc3\xb3 i presentaci\xc3\xb3 classificada, ordenada i valorada de documents impresos i de v\xc3\xaddeo i \xc3\xa0udio sobre un tema prec\xc3\xads, que pot ser un article o un sistema o un producte o un descriptor. En una obra cient\xc3\xadfica \xc3\xa9s la bibliografia d\'un informe final, tant la que ha estat utilitzada com la suggerida d\'ampliaci\xc3\xb3. En cinematografia, \xc3\xa9s la recopilaci\xc3\xb3 de fonts escrites o audiovisuals sobre una pel\xc2\xb7l\xc3\xadcula (documentaci\xc3\xb3 d\'un tema)._NEWLINE_En l\'obra cient\xc3\xadfica o de no ficci\xc3\xb3 formar\xc3\xa0 part dels cr\xc3\xa8dits de la qualitat del treball o bibliografia utilitzada, i \xc3\xa9s part del treball desenvolupat, on hauran de figurar llistes de fonts; tamb\xc3\xa9 s\xc3\xb3n t\xc3\xa8cniques de documentaci\xc3\xb3 els glossaris, els \xc3\xadndexs tem\xc3\xa0tics i d\'autors citats, taules auxiliars, etc._NEWLINE_Com a funcions d\'un bibliotecari-documentalista professional, com a autor o com a col\xc2\xb7laborador, l\'especialista en documentaci\xc3\xb3 coneix totes les variants descrites i utilitza programes de c\xc3\xb2mput espec\xc3\xadficament desenvolupats per programadors i que ell mateix pot adaptar a cada tasca, com per exemple construir de forma instant\xc3\xa0nia un \xc3\xadndex de mat\xc3\xa8ries pel m\xc3\xa8tode de paraules utilitzades i les seves freq\xc3\xbc\xc3\xa8ncies o fer una an\xc3\xa0lisi de contingut o construir algun tipus d\'indicador de mesura de la informaci\xc3\xb3 o investigar sobre algorismes de cerca o sobre motors de cerca en l\'\xc3\xa0mbit de la inform\xc3\xa0tica._NEWLINE_El model d\'un sistema d\'informaci\xc3\xb3 ser\xc3\xa0 amb un model sist\xc3\xa8mic aplicat a un sistema complex. Inclour\xc3\xa0 la captaci\xc3\xb3 de fonts i la seva adequaci\xc3\xb3 al problema a documentar; aix\xc3\xb2 ser\xc3\xa0 la primordial tasca. El prop\xc3\xb2sit \xc3\xa9s fer m\xc3\xa0xima la quantitat d\'informaci\xc3\xb3 captada i m\xc3\xadnima la b\xc3\xa0sica utilitzable._NEWLINE_En el proc\xc3\xa9s d\'un treball sobre qualsevol tema es comen\xc3\xa7a amb documentar-se sobre el que es va a treballar, i la forma m\xc3\xa9s simple \xc3\xa9s consultar enciclop\xc3\xa8dies tem\xc3\xa0tiques o bases de dades en Internet, com Wikipedia.org, geocities.com, Dialnet, Recercat, etc. D\'una forma progressiva es troben fonts noves i molta informaci\xc3\xb3 precisa.'